Departamentul SL1 al Facultății de Științe și Litere "Petru Maior", UMFST "George Emil Palade" Târgu Mureș, în colaborare cu Inspectoratul Școlar Județean Mureș, va organiza miercuri, 6 martie, începând cu ora 15:00 la Centrul UNIX în municipiul Târgu Mureș, a treia ediție a Concursului "Dialog cultural plurilingv" la care vor participa elevi din învățământul preuniversitar, clasele XI-XII.
"Competiția cu caracter regional este organizată cu scopul de a stimula interesul pentru limbile moderne de circulație internațională și pentru a îmbunătăți abilitățile de comunicare prin valorificarea potențialului lingvistic", au transmis organizatorii concursului.
Proba concursului vizează testarea cunoștințelor de limbă și cultură, cu aplicație pe oferta de limbi străine a Facultății de Științe și Litere "Petru Maior" și va avea o durată de 90 de minute. Candidații vor participa la una dintre următoarele secțiuni lingvistice: limba engleză, limba italiană, limba franceză și limba germană.
(L.P.)
Sursa foto: Facebook – Universitatea de Medicină, Farmacie, Științe și Tehnologie